VS002050
Datum: 2000-09-16T02:00:00.000+02:00
datum_sodbe_i_stopnje: 2007-10-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 16.050,00 EUR
opombe: II Ips 330/2009 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Kot gradbeni delavec poškodovan v delovni nesreči.

## Škodni dogodek

Kot gradbeni delavec poškodovan v delovni nesreči.

## Poškodba

Zvin levega ramenskega sklepa, zvin palca leve roke, pretrganje tetive dolge glave leve dvoglave mišice nadlahti, utesnitveni sindrom leve rame.

## Telesne bolečine

6.250,00 EUR Hude bolečine 3 ure, trajne srednje močne 5 dni, občasne srednje močne 5 dni, trajne zmerno močne 5 dni, občasne in pojemajoče zmerno močne 12 mesecev. Lažje bolečine bo čutil tudi v bodoče, pri obremenitvah ramena.

#### Ambulantno zdravljenje

7 x pregled pri osebnem zdravniku, 3x pri kirurgu, 4x pri ortopedu.

#### Rehabilitacija

10 dni si je moral hladiti ramo z ledom, 5x na fizioterapija.

#### Nevšečnosti med zdravljenjem

7x RTG slikanje, 4x kontrastno slikanje, ultrazvok ramena,  22 dni je nosil opornico (plastično rokavico), 1 leto je jemal analgetike, 1 mesec bolniški stalež.

## Strah

1.800,00 EUR Intenziven primarni strah 1 ura, sekundarni strah zaradi možnih trajnih posledic 1 leto.

## Zmanjšanje življenjske aktivnosti

8.000,00 EUR Trajno zmanjšana gibljivost v levem ramenskem sklepu (zamrznitev celotne zgornje okončine). Težje premika tudi komolec in zapestje. Tožnik po poškodbi ni več delal, ker je bil zaradi (druge) bolezni invalidsko upokojen. Zato ga zmanjšana gibljivost ramena pri poklicu ne ovira. Vendar pa samostojnih del z levo roko ne more opravljati (razen lažjih gospodinjskih opravil), lahko mu je le v pomoč pri delu z desno roko. V levi roki nima nobene moči.

#### Opis invalidnosti

Invalidsko upokojen po poškodbi (zaradi bolezni, ki ni povezana s poškodbo).

---

ZOR člen 200, 203